b'\n_START_ARTICLE_\nMarja Eskola\n_START_PARAGRAPH_\nMarja Anneli Eskola-Pesonen (15. huhtikuuta 1936 Jokioinen \xe2\x80\x93 13. joulukuuta 2003 Espoo) oli suomalainen oopperalaulaja, \xc3\xa4\xc3\xa4nialaltaan sopraano, samoin kuin musiikin lehtori.\n_START_SECTION_\nHenkil\xc3\xb6historia ja taiteellinen ura\n_START_PARAGRAPH_\nEskola-Pesosen vanhemmat olivat l\xc3\xa4\xc3\xa4ninneuvos Sakari Eskola ja Anneli Stucki. H\xc3\xa4n oli vuodesta 1960 naimisissa arkkitehti Martti Juhani Pesosen kanssa. Eskola-Pesonen opiskeli keskikoulun j\xc3\xa4lkeen Sibelius-Akatemian laulunopettajalinjalla 1953\xe2\x80\x931957. T\xc3\xa4m\xc3\xa4n j\xc3\xa4lkeen h\xc3\xa4nen opettajinaan toimivat Lahja Linko, Adelaide Andrejeva-Skilondz ja Clemens Glettenburg. Eskola-Pesonen oli kiinnitettyn\xc3\xa4 Suomen Kansallisoopperaan 1957\xe2\x80\x931961 ja 1962\xe2\x80\x931965, Wienin Kammeroperiin 1961\xe2\x80\x931962 ja Braunschweigin oopperaan vuodesta 1967-1969. H\xc3\xa4n esitti sopraanop\xc3\xa4\xc3\xa4osan useissa kymmeniss\xc3\xa4 oopperoissa ja toimi lis\xc3\xa4ksi solistina, piti konsertteja, ohjasi oopperoita ja teki oopperak\xc3\xa4\xc3\xa4nn\xc3\xb6ksi\xc3\xa4._NEWLINE_Eskola-Pesonen toimi opettajana Helsingin Konservatoriossa vuodesta 1984, viimeksi yliopettajana vuodesta 1991. H\xc3\xa4nell\xc3\xa4 oli opetusteht\xc3\xa4vi\xc3\xa4 my\xc3\xb6s Sibelius-Akatemiassa, Tampereen konservatoriossa, H\xc3\xa4meenlinnan ja Kirkkonummen musiikkiopistoissa sek\xc3\xa4 Bayreuthin oopperajuhlilla.'